  Виталий Пронин 11-тӥ классын дышетскисьёс ЕГЭ берлогес гожтозы.Туспуктэм: udmdunne.ru 5-тӥ-11-тӥ классъёсысь пиналъёс понна дышетскон ар йылпумъяськоз 30-тӥ мае, нош покчи классъёсы ветлӥсьёслэн берпуметӥ урокъёссы ортчозы 25-тӥ мае. Та сярысь Кун Кенешлэн Президиумаз ивортӥз дышетонъя но наукая министр Светлана Болотникова. Таин ӵош 30-тӥ апрельысен ни школаосын уг нуисько физкультурая, ритмикая, крезьгуръя, ОБЖ-я но куд-ог мукет предметъёсъя урокъёс. Школаез йылпумъянлы сӥзем ужрадъёсты дэмламын онлайн-амалэн ортчытыны. — Коронавирсэн кылдэм югдурез лыдэ басьтыса, 9-тӥ классын дышетскисьёсты ОГЭ-лэсь мозмытыны чакламын, — пусйиз министр. — Аттестатъёсазы пуктылозы годовой оценкаоссэс. 11-тӥ классын дышетскисьёс ЕГЭ берлогес гожтозы. Вазенгес шуэмын вал: экзаменъёс 8-тӥ июньысен кутскозы. Но та дырез но воштыны дэмламын ни. Элина Кумачёва Теги: дышетскон Нылпиос  